„Salutăm decizia preşedintelui Klaus Iohannis de a implica în această problemă Consiliul Suprem de Apărare a Ţării, în calitatea sa de autoritate administrativă autonomă şi independentă. O analiză obiectivă a situaţiei actuale este esenţială pentru că poate genera o serie de recomandări în conformitate cu legislaţia internaţională, bazate pe date şi fapte corecte”, se arată în comunicatul companiei.

Oficialii Holzindustrie Schweighofer mai spun că proiectul de modificare a Codului silvic contrazice legislația europeană în materie de competiție și că acest lucru ar putea afecta interesele României pe termen lung.

Mai mult, mii de locuri de muncă ar putea dispărea și multe investiții nu ar mai fi realizate în România, dacă noul Cod silvic va fi adoptat în această formă.

Holzindustrie Schweighofer susţine orice măsură eficientă împotriva tăierilor ilegale de lemn şi care asigură un sistem de exploatare sustenabilă a resursei forestiere în România, se mai arată în comunicat.